laion/Wikipedia-Exotic huggingface dataset:
জাভেদ আখতার (ক্রিকেটার)

একই নামের অন্যান্য ব্যক্তির জন্য দেখুন জাভেদ আখতার (দ্ব্যর্থতা নিরসন)। জাভেদ আখতার (উর্দু: "جاوید اختر (کرکٹ کھلاڑی)‎‎; জন্ম: ২১ নভেম্বর, ১৯৪০ - মৃত্যু: ৮ জুলাই, ২০১৬) তৎকালীন ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতে অফ স্পিন বোলিং করতেন। এছাড়াও ডানহাতে ব্যাটিংয়ে পারদর্শিতা দেখিয়েছেন। দীর্ঘদেহী জাভেদ আখতার তার সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন। ৫ জুলাই, ১৯৬২ তারিখে ২১ বছর বয়সে স্বাগতিক ইংল্যান্ড দলের বিপক্ষে হাসিব আহসানের পরিবর্তে পাকিস্তান দলে অন্তর্ভুক্ত হন। লিডসের হেডিংলি স্টেডিয়ামে অনুষ্ঠিত ঐ টেস্টে সর্বমোট চার রান তুলতে সক্ষম হন যাতে একবার অপরাজিত ছিলেন ২* রান নিয়ে। কিন্তু কোন উইকেট লাভে সক্ষমতা দেখাতে পারেননি। ঐ খেলায় তার দল ইনিংস ও ১১৭ রানের ব্যবধানে পরাজিত হয়েছিল। তবে প্রথম-শ্রেণীর ক্রিকেটেই সফলতা পেয়েছেন বেশি। ১৯৫৯-৬৯ মৌসুম থেকে ১৯৭৫-৭৬ মৌসুম পর্যন্ত প্রথম-শ্রেণীর ক্রিকেটে সময় কাঁটান। প্রতি উইকেট নিয়েছেন ১৮.১৭ গড়ে। খেলোয়াড়ী জীবন থেকে অবসর গ্রহণের পর আম্পায়ার হিসেবে অংশ নেন। ১৯৮০ থেকে ১৯৯৯ সাল পর্যন্ত ১৮ টেস্ট ও ৪০ ওডিআইয়ে আম্পায়ারিত্ব করেন। শিয়ালকোটে পাকিস্তান বনাম নিউজিল্যান্ডের মধ্যকার ওডিআইয়ের মাধ্যমে তার আম্পায়ার জীবনের সূচনা ঘটে। ১৯৯৭ থেকে ১৯৯৯ পর্যন্ত আইসিসি প্যানেলে ছিলেন। সর্বশেষ ১৯৯৯ সালের ক্রিকেট বিশ্বকাপে ইংল্যান্ড বনাম ভারতের মধ্যে গ্রুপ পর্যায়ের খেলায় তার সর্বশেষ অংশগ্রহণ ছিল। শীর্ষস্থানীয় আম্পায়ার হিসেবে খ্যাতি কুড়ালেও ১৯৯৮ সালে হেডিংলিতে টেস্ট সিরিজ নির্ধারণী খেলায় আটটি বিতর্কিত সিদ্ধান্ত প্রদান করেন যা ইংল্যান্ডের অনুকূলে ছিল। পরবর্তীতে ২০০০ সালে আলী বাখেরের নেতৃত্বে কিং কমিশনে ঐ খেলার বিষয়ে জাভেদ তার নির্দোষ দাবী করেন। শুক্রবার, ৮ জুলাই, ২০১৬ তারিখে রাওয়ালপিন্ডিতে তার দেহাবসান ঘটে। "Former Pakistan Test player and umpire Javed Akhtar dies"। ESPN Cricinfo। ৮ জুলাই ২০১৬। সংগ্রহের তারিখ ১০ জুলাই ২০১৬।  "Javed Akhtar"। ESPN Cricinfo। সংগ্রহের তারিখ ১৬ মে ২০১৪।  আলীম দার টেস্ট ক্রিকেট আম্পায়ারদের তালিকা একদিনের আন্তর্জাতিক ক্রিকেট আম্পায়ারদের তালিকা ইএসপিএনক্রিকইনফোতে জাভেদ আখতার (ইংরেজি) ক্রিকেটআর্কাইভে জাভেদ আখতার (সদস্যতা প্রয়োজনীয়) (ইংরেজি)
বাটানগর উড়ালপুল

বাটানগর উড়ালপুল বা সম্প্রীতি উড়ালপুল হল কলকাতার দক্ষিণ শহরতলি এলাকার একটি উড়ালপুল। দুই লেনের উড়ালপুলের মোট দৈর্ঘ্য ৭.৫ কিলোমিটার ও চওড়া ১৫ ফুট যা রাজ্যের দীর্ঘতম উড়ালপুল। উড়ালপুলটি জিনঞ্জিরা বাজারের সঙ্গে বাটানগরকে যুক্ত করে। মূল কলকাতার সঙ্গে বাটানগর ও বজবজকে যুক্তকারী বজবজ ট্রাঙ্ক রোড প্রয়োজনের তুলনায় সংকীর্ণ ফলে এই সড়কটিতে সব সময় যানজট লেগে থাকত। এই সমস্যা সমাধানের জন্য বাটানগর উড়ালপুল নির্মাণের কথা ভাবা হয়। নির্মাণের কথা ঘোষণা হয় ২০১৪ সালে। সরকারি তথ্য অনুযায়ী, ২০১১ সালে তৎকালীন জওহরলাল নেহেরু জাতীয় নগর নবায়ন মিশন-এ(বর্তমান অটল নবায়ন ও নগর রূপান্তরণ মিশন) এই উড়ালপুল তৈরির অনুমোদন দেয় কেন্দ্র এবং ২০১৫-য় নির্মাণের কাজ শুরু হয়। উড়ালপুলটি নির্মাণের দরপত্র গ্রহণ করার পরে, এল অ্যান্ড টি কোম্পানি উড়ালপুলটির নির্মাণের কাজে নিযুক্ত হয়। এর নির্মাণ খরচ ধরা হয় ২৫৫ কোটি টাকা। যার মধ্য ৮৬.৮ কোটি টাকা দেবে কেন্দ্র সরকার ও বাকি টাকা দেবে নির্মাণ সংস্থা। অক্টোবর ২০১৮ সালে উড়ালপুলের নির্মাণ কাজ শেষ হহয়। তবে উড়ালপুলের নির্মাণে মোট খরচ হয় ৩৩০ কোটি টাকা। উড়ালপুল নির্মাণের সঙ্গে সঙ্গে উড়ালপুলের নিচের বজবজ ট্রাঙ্ক রোড চওড়া করা হবে ও এর সৌন্দর্যয়ায়ন করা হবে। ১১ জানুয়ারী ২০১৯ সালে মমতা বন্দ্যোপাধ্যায় উড়ালপুলের উদ্বোধন করেন। মহেশতলা, বাটানগর, বজবজ, পূজালি প্রভৃতি এলাকার মানুষের কাছে এই উড়ালপুলের গুরুত্ব অপরিসীম। এর নির্মাণ শেষ হলে এই এলাকার ১৫ লক্ষ মানুষ সহজে কলকাতা যাতায়াত করতে পারবে ও যাতায়াতের সময় কমবে। এলাকার যানজট কমবে। "কালীপুজোয় চালু হবে মহেশতলার উড়ালপুল"। eisamay.indiatimes.com। ১৩ অক্টোবর ২০১৮। সংগ্রহের তারিখ ১৩ ডিসেম্বর ২০১৮।  "আজ উদ্বোধন সম্প্রীতি সেতুর, বজবজ-মহেশতলার দিন বদলাবে নয়া উড়ালপুল"। eisamay.indiatimes.com। ১১ জানুয়ারি ২০১৯। সংগ্রহের তারিখ ১১ জানুয়ারি ২০১৯।  "Decks cleared for Batanagar flyover"। Times of India। ১৭ জানুয়ারি ২০১৪। সংগ্রহের তারিখ ১৪ জুলাই ২০১৬।  Decks cleared for Batanagar flyover[স্থায়ীভাবে অকার্যকর সংযোগ]| Times of India.১৭ জানুয়ারী ২০১৪।
জাভেদ আখতার (দ্ব্যর্থতা নিরসন)

জাভেদ আখতার দ্বারা যেসব ব্যক্তিকে বোঝানো হতে পারে: জাভেদ আখতার - তৎকালীন ব্রিটিশ ভারতের উত্তরপ্রদেশে জন্মগ্রহণকারী বিখ্যাত ভারতীয় কবি, গীতিকার ও চিত্রনাট্যকার। জাভেদ আখতার - তৎকালীন ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ও আম্পায়ার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
এজ অফ এমপায়ার্স

এজ অফ এম্পায়ার্স এনসেম্বল স্টুডিওস (২০০৯-সালে অবলুপ্ত) দ্বারা উন্নত এবং মাইক্রোসফট স্টুডিওস দ্বারা প্রকাশিত পার্সোনাল কম্পিউটার গেম একটি সিরিজ. সিরিজের প্রথম সংস্করণ ছিল এজ অফ এমপায়ার্স(সাম্রাজ্যের যুগ), যা ১৯৯৭ সালে প্রথম মুক্তি পায়। তারপর থেকে, সাতটি সংস্করণ এবং তিনটি স্পিন-অফ মুক্তি দেয়া হয়েছে. সংস্করণগুলো ঐতিহাসিক বাস্তব এবং কৌশল খেলা, এবং তাদের গেমপ্লের দুইটি প্রধান মোড রয়েছে: একক খেলোয়াড় এবং মাল্টিমিডিয়া। খেলাটি মূলত এশিয়া, ইউরোপ ও আফ্রিকার সভ্যতাকে প্রতিফলিত করেছে। খেলাটির প্রথম সংস্করণে প্রস্তর যুগ থেকে লৌহ যুগের সভ্যতা নিয়ে খেলতে হয়। এজ অফ এমপায়ার্স ২ঃ এজ অফ কিংগস সংস্করণে মধ্যযুগের কাহিনি এবং স্প্যানিশদের মেক্সিকো দখলের কাহিনী স্থান পেয়েছে। এজ অফ এমপায়ার্স ৩ সংস্করণটিতে আধুনিক নব্য যুগ, মূলত আমেরিকায় ইউরোপের উপনিবেশ স্থাপন করার কাহিনী ও কিছু এশীয় সভ্যতা প্রতিফলিত হয়েছে। ১৯৯৭ = এজ অফ এম্পায়ারস ১৯৯৮ = এজ অফ এম্পায়ারস: দি রাইজ অফ রোম ১৯৯৯ = এজ অফ এম্পায়ারস ২: এজ অফ কিংগস ২০০০ = এজ অফ এম্পায়ারস ২: দি কনকুয়েস্ট ২০০২ = এজ অফ মাইথোলোজি ২০০৩ = এজ অফ মাইথোলোজি: দি টাইটানস ২০০৫ = এজ অফ এম্পায়ারস ৩ ২০০৬ = এজ অফ এম্পায়ারস: থি এজ অফ কিংগস, এজ অফ এম্পায়ারস ৩: দি ওয়ার চীফস ২০০৭ = এজ অফ এম্পায়ারস ৩: দি এশিয়ান ডাইনেস্টিস ২০০৮ = এজ অফ এম্পায়ারস: মাইথোলোজিস ২০১১ = এজ অফ এম্পায়ারস অনলাইন ২০১৩ = এজ অফ এম্পায়ারস ২: এইচ ডি সংস্করণ ২০১৪ = এজ অফ এম্পায়ারস: কেসেল সিইজ, এজ অফ এম্পায়ারস: দি ফরগোটেন ২০১৫ = এজ অফ এম্পায়ারস ২: দি আফ্রিকান কিংগডম ২০১৬ = এজ অফ এম্পায়ারস: ওয়ার্ল্ড ডোমিনেশন এজ অফ এমপায়ার্স খেলাটি ব্যবসায়িক সাফল্য লাভ করে এবং খেলাটি ২০ মিলিয়ন কপি বিক্রিত হয়।
ফয়সাল বিন তুর্কি বিন আবদুল্লাহ আল সৌদ

ফয়সাল বিন তুর্কি বিন আবদুল্লাহ (আরবি: فيصل بن تركي بن عبد الله آل سعود) (১৭৮৫–১৮৬৫) ছিলেন দ্বিতীয় সৌদি রাষ্ট্রের দ্বিতীয় শাসক। তিনি তুর্কি বিন আবদুল্লাহর পুত্র ছিলে। ইমাম ফয়সাল ১৮৩৪ থেকে ১৮৩৮ সাল পর্যন্ত শাসন করেছেন। এরপর উসমানীয়রা তাকে নির্বাসন দেয়। ১৮৪৩ সালে তিনি ক্ষমতা পুনরুদ্ধারে সক্ষম হন এবং ১৮৬৫ সাল পর্যন্ত শাসন করেন।
অলিম্পিকে মোনাকো

মোনাকো প্রথম অলিম্পিক গেমসে করে ১৯২০ সালে, তারপর থেকে অধিকাংশ গ্রীষ্মকালীন অলিম্পিক গেমসে মোনাকো অংশগ্রহণ করেছে। তবে তারা ১৯৩২, ১৯৫৬ এবং ১৯৮০ গেমস বয়কট করেছিল। শীতকালীন অলিম্পিক গেমসে মোনাকো ১৯৮৪ সাল থেকে অংশগ্রহণ করে আসছে। মোনাকোর ক্রীড়াবিদগন এখনও কোন পদক জিততে পারেনি। যদিও ১৯২৪ অলিম্পিকে জুলিয়ান নামের ক্রীড়াবিদ একটি ব্রোঞ্জ পদক জিতেছিল, কিন্ত তা অফিসিয়ালভভাবে স্বীকৃতি পায়নি। মোনাকোর জাতীয় অলিম্পিক কমিটি ১৯০৭ সালে গঠিত হলে আন্তর্জাতিক অলিম্পিক কমিটি আইওসির স্বীকৃতি পায় ১৯৫৩ সালে। প্যারালিম্পিকে মোনাকো "Monaco"। International Olympic Committee।  "Monaco"। Sports-Reference.com। ২৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৬।
অলিম্পিকে সাইপ্রাস

সাইপ্রাস ১৯৮০ সালে অভিষেকের পর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। সাইপ্রাস প্রথম পদক জিতে ২০১২ গ্রীষ্মকালীন অলিম্পিকে, যেখানে পুরুষদের সেইলিং প্রতিযোগিতায় ব্রোঞ্জ পদক জিতেছিল। অলিম্পিক গেমসে সাইপ্রাসের পতাকাবাহীদের তালিকা প্যারালিম্পিকে সাইপ্রাস "Cyprus"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Cyprus"। Sports-Reference.com। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৬।
বসন্ত

বসন্ত ষড়ঋতুর সর্বশেষ ঋতু।বসন্ত কে ঋতুর রাজা বলা হয়।ফাল্গুন এবং চৈত্র মাস মিলে হয় বসন্ত ঋতু। বসন্ত ঋতুর আগমন ঘটে শীত চলে যাবার পর এবং গ্রীষ্ম আসার আগে। গ্রীষ্মমণ্ডলীয় এলাকায় তাপমাত্রা বাড়তে থাকে কারণ পৃথিবী সূর্যের দিকে হেলে থাকে। পৃথিবীর অনেক প্রান্তে এই ঋতুতে ফুল ফুটে, গাছে নতুন পাতা গজায়, নতুন গাছের জন্ম হয়। এর ফলে গাছপালা বেড়ে উঠে, ফুল ও ফলের পরবর্তী বেড়ে ওঠায় গুরুত্বপূর্ণ ভূমিকা রাখে।বসন্ত ঋতুতে বিভিন্ন ধরনের ফুল পাওয়া যায়।যেমন:মহুয়া , কুসুম,গাব,পলাশ আরও অনেক ফুল ফোটে। আবহাওয়াবিদরা সাধারণত অনেক জলবায়ু অঞ্চলে চারটি ঋতু সংজ্ঞায়িত করেন: বসন্ত, গ্রীষ্ম, শরৎ (পতন) এবং শীতকাল। এগুলি মাসিক ভিত্তিতে তাদের গড় তাপমাত্রার মান দ্বারা নির্ধারিত হয়, প্রতিটি ঋতু তিন মাস স্থায়ী হয়। সংজ্ঞা অনুসারে তিনটি উষ্ণতম মাস হল গ্রীষ্ম, তিনটি শীতলতম মাস হল শীত, এবং মধ্যবর্তী ফাঁক হল বসন্ত এবং শরৎ। আবহাওয়া সংক্রান্ত বসন্ত তাই, বিভিন্ন অঞ্চলে বিভিন্ন তারিখে শুরু হতে পারে। মার্কিন যুক্তরাষ্ট্র এবং যুক্তরাজ্যে, বসন্ত মাস হল মার্চ, এপ্রিল এবং মে। অস্ট্রেলিয়ায়, বসন্ত মাস সেপ্টেম্বর, অক্টোবর এবং নভেম্বর। বসন্তে ফোটা ফুল হচ্ছে অশোক, আকআড়কাঁটা, হিমঝুরি, ইউক্যালিপটাস, রক্তকাঞ্চন, কুরচি, কুসুম, গাব, গামারি, গ্লিরিসিডিয়া, ঘোড়ানিম, জংলীবাদাম, জ্যাকারান্ডা, দেবদারু, নাগেশ্বর, পলকজুঁই , পলাশ, পাখিফুল , পালাম, বুদ্ধনারিকেল, মণিমালা, মহুয়া, মাদার, মুচকুন্দ, রুদ্রপলাশ, শাল, শিমুল, স্বর্ণশিমূল, ক্যামেলিয়া ইত্যাদি। বসন্তে বাংলাদেশ ও ভারতে বিভিন্ন উতসব পালন করা হয়। পহেলা ফাল্গুন পশ্চিমবঙ্গে শান্তিনিকেতনে বসন্ত উৎসব। দোলযাত্রা ও হোলি উৎসব। "Spring"। Glossary of Meteorology। সংগ্রহের তারিখ ৫ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Met Office: Spring"। সংগ্রহের তারিখ ৫ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Australian Bureau of Meteorology – Climate Glossary – Seasons"। Australian Bureau of Meteorology। bom.gov.au। সংগ্রহের তারিখ ১৮ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আজ পহেলা ফাগুন, যুগান্তর, ১৩ ফেব্রুয়ারি ২০১৯ বসন্ত উৎসবে মেতেছে শান্তিনিকেতন, প্রথম আলো, ২৩ মার্চ ২০১৯ দোলযাত্রা-হোলি উৎসব, বিকাশপিডিয়া মুনীর মোরশেদ, সম্পাদক (২০১০)। ঋতুপিডিয়া। ঢাকা: ঘাস ফুল নদী। আইএসবিএন 984-8215-15-42 |আইএসবিএন= এর মান পরীক্ষা করুন: length (সাহায্য)।
শান্তা

শান্তা (সংস্কৃত: शान्ता) হলেন হিন্দু মহাকাব্য রামায়ণের একটি চরিত্র। অযোধ্যাপতি দশরথ ও তার প্রধানমহিষী কৌশল্যার প্রথম সন্তান হলেন শান্তা। রাম, ভরত, লক্ষ্মণ এবং শত্রুঘ্নের জন্মের পিছনে শান্তা ও তার স্বামী ঋষ্যশৃঙ্গ মুনির অবদান আছে। দশরথ ও কৌশল্যার মেয়ে হয়ে জন্মালেও অঙ্গরাজ রোমপাদ ও তার মহিষী বর্ষিণী (যে সম্পর্কে কৌশল্যার বোন) তাকে দত্তক নেয়। ঋষি বিভাণ্ডক ও অপ্সরা উর্বশীর পুত্র ঋষ্যশৃঙ্গকে বিবাহ করে শান্তা তার পালক পিতার রাজ্যকে খরামুক্ত করেন। পরবর্তীকালে শান্তা ও রাজা দশরথের অনুরোধে ঋষ্যশৃঙ্গ পুত্রকামেষ্টি যজ্ঞ করেন। যার ফলে কৌশল্যা ও দশরথের অন্য দুই স্ত্রী কৈকেয়ী ও সুমিত্রাও গর্ভধারণ করেন। কথিত আছে বিভাণ্ডক মুনির তপস্যা ভঙ্গ করতে দেবরাজ ইন্দ্র অপ্সরা উর্বশীকে পাঠালে তিনি মুনিকে প্রেমজালে আবদ্ধ করেন ও মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্গ একা বেড়ে ওঠে প্রকৃতির কোলে। রোমপাদ একবার এক ব্রাহ্মণকে অপমান করায় ব্রাহ্মণ তাকে অভিশাপ দেয় যে, তার রাজ্যে খরা নেমে আসুক। তখন শান্তা অনেক অনুনয় করলে ব্রাহ্মণ বলেন যে জন্মের পরমূহুর্ত থেকে যে পুরুষ কোন নারীকে দর্শন করে নি সে যদি অঙ্গরাজ্যে এসে শান্তাকে বিবাহ করে তবেই বৃষ্টি নামবে। ফলে অনেক তপস্যা ও কষ্ট স্বীকার করে শান্তা ঋষ্যশৃঙ্গকে পরিণয় করে ও অবশেষে ব্রাহ্মণের অভিশাপ থেকে রাজ্যকে রক্ষা করেন। আবার এ কথাও লোকমুখে প্রচলিত আছে যে রাজা দশরথের ছেলে সন্তান না থাকায় তার দুঃখ ছিল। যদি ঋষ্যশৃঙ্গ পুত্রেষ্টি যজ্ঞ করে তবে পুত্র হবে। Rao, Desiraju Hanumanta, "Bala Kanda in Prose, Sarga 11", Valmiki Ramayana, Valmiki Ramayan.net, ২৮ সেপ্টেম্বর ২০১৫ তারিখে মূল থেকে আর্কাইভ করা, সংগ্রহের তারিখ ১৩ জুলাই ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kanuga, Professor G.B. (১৯৯৩)। The Immortal Love of Rama। New Delhi: Yuganter Press। পৃষ্ঠা 48–49। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লারস আলরিক

লারস আলরিক একজন ড্যানিশ ড্রামার যিনি আমেরিকার জনপ্রিয় ব্যান্ড মেটালিকার প্রতিষ্ঠাতা ও সদস্য। তিনি ডেনমার্কের একটি উচ্চ মধ্যবিত্ত পরিবারে জন্মগ্রহণ করেন। তার পিতা ছিলেন তৎকালীন একজন টেনিস খেলোয়াড়। লারস আলরিক প্রথমে সানফ্রান্সিসকোতে থাকলেও পরে তিনি লস এঞ্জেলস-এ চলে আসেন। টেনিস খেলার পরিবর্তে ড্রামিংকে তিনি তার পেশা হিসেবে বেছে নেন। ১৯৮১ সালে লারস আলরিক স্থানীয় একটি পত্রিকা দা রিসাইকেলার এ একটি বিজ্ঞাপন দেন যে একজন ড্রামার জ্যাম করার জন্য অন্যান্য মিউজিশিয়ান খুঁজছে। বিজ্ঞাপনে সাড়া দেন জেমস হেটফিল্ড। এভাবেই মেটালিকা ব্যান্ডটির যাত্রা শুরু হয়। স্লেয়ার এর সাবেক ড্রামার ডেভ লম্বারডো ২০১৪ সালের একটি সাক্ষাৎকারে বলেন, “লারস ছাড়া মেটালিকা ব্যান্ডটি আজকের অবস্থায় আসতে পারতো না।” হেভি মেটাল সংগীতের বাইরে লারস আলরিক একজন জ্যাজ সংগীতের দারুণ ভক্ত। মেটালিকা কিল এম অল (১৯৮৩) রাইড দ্যা লাইটেনিং (১৯৮৪) মাস্টার অব পাপেটস (১৯৮৬) ...এ্যান্ড জাস্টিস ফর অল (১৯৮৮) মেটালিকা (১৯৯১) লোড (১৯৯৬) রিলোড (১৯৯৭) সেইন্ট এ্যাঙ্গার (২০০৩) ডেথ ম্যাগনেটিক (২০০৮) হার্ডওয়্যার্ড... টু সেলফ-ডেসট্রাক্ট (২০১৬) Scaggs profile, Austin (২ সেপ্টেম্বর ২০০৪)। "Lars Ulrich profile"। Rolling Stone। Straight Arrow Publishers (956): 64। আইএসএসএন 0035-791X।  "Lars Ulrich profile"। Metallica.com। ১৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৪।  Steffan Chirazi and Metallica (২০০৪)। So What!: The Good, The Mad, and The Ugly। Broadway। আইএসবিএন 0-7679-1881-9।  উইকিউক্তিতে লারস আলরিক সম্পর্কিত উক্তির সংকলন রয়েছে। উইকিমিডিয়া কমন্সে লারস আলরিক সংক্রান্ত মিডিয়া রয়েছে। And Justice for All Kit for Roland Vdrums TD12 "Lars Ulrich's biography"। Metallica.com। ১৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১২।  Lars Ulrich's kit setup, themusicedge.com Lars Ulrich profile Drummerworld.com New York Times article about Lars' art collection, nytimes.com Rock 'n' Roll Hall of Fame: Metallica, Fuse.tv Video Interview In New Zealand, ripitup.co.nz উপস্থিতি - সি-স্প্যানে লারস আলরিক -তে চার্লি রোজ ইন্টারনেট মুভি ডেটাবেজে লারস আলরিক (ইংরেজি) গ্রন্থাগারে লারস আলরিক সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) "Lars Ulrich's St Anger Tour Setup"। Tamadrum.co.jp। ৪ জানুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০০৬।  "Lars Ulrich's Load/ReLoad/Garage Inc./S&M Tour Setup"। Tama.com। ১৬ ফেব্রুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০০৬।  "Napster bans more than 300,000 for downloading Metallica"। thefalcononline.com। সংগ্রহের তারিখ ১৯ জুন ২০০৭।
আসাফউদ্দৌলা

আসফ উদ দৌলা (হিন্দি: आसफ़ उद दौला, উর্দু: آصف الدولہ‎‎) (২৩ সেপ্টেম্বর ১৭৪৮ – ২১ সেপ্টেম্বর ১৭৯৭) ছিলেন অযোধ্যার নবাব উজির। ১৭৭৫ সালের ২৬ জানুয়ারি থেকে ১৭৯৭ সালের ২১ সেপ্টেম্বর পর্যন্ত তিনি এই পদে ছিলেন। পিতা সুজাউদ্দৌলা মারা যাওয়ার পর আসাফউদ্দোউলা ২৬ বছর বয়সে নবাব হন। ১৭৭৫ সালে তিনি ফৈজাবাদ থেকে লখনৌয়ে রাজধানী স্থানান্তর করে। বড় ইমামবাড়া এবং আরো অন্যান্য স্থাপনা এখানে গড়ে তোলা হয়। নবাব আসাফউদ্দৌলা লখনৌয়ে বেশ কিছু স্থাপত্য গড়ে তুলেছেন। এর মধ্যে রয়েছে বড় ইমামবাড়া, আসফি মসজিদ ইত্যাদি। তিনি তার দানশীলতার জন্য খ্যাত ছিলেন। ৬০ ফুট উচু রুমি দারওয়াজা ইস্তানবুলের বাব-ই-হুমায়ুনের আদলে নির্মিত হয়েছিল। এটি দুই সংস্কৃতির মধ্যে বিনিময়ের একটি উদাহরণ। আসফি মসজিদ। আসাফউদ্দৌলার নামে নামকরণ করা হয়। বড় ইমামবাড়া রুমি দারওয়াজা রুমি দারওয়াজা রুমি দারওয়াজা আসাফউদ্দৌলা ১৭৯৭ সালের ২১ সেপ্টেম্বর মৃত্যুবরণ করেন। তাকে লখনৌয়ের বড় ইমামবাড়ায় দাফন করা হয়। বড় ইমামবাড়া, লখনৌ আসাফউদ্দৌলার প্রাসাদের দৃশ্য, আনুমানিক ১৭৯৩ মুহাররাম উদ্‌যাপন, আনুমানিক ১৮১২ নাজিয়াবাদের টাঁকশাল থেকে জারিকৃত আসাফউদ্দৌলার রূপার আশরাফি, ১২১১ হিজরি (১৭৯৬/৭ খ্রিষ্টাব্দ) নাজিয়াবাদের টাঁকশাল থেকে জারিকৃত আসাফউদ্দৌলার রূপার আশরাফি, ১২১১ হিজরি (১৭৯৬/৭ খ্রিষ্টাব্দ) হুক্কা হাতে আসাফউদ্দৌলার সঙ্গীত শ্রবণ, আনুমানিক ১৮১২ মোরগের লড়াইয়ে আসাফউদ্দৌলা ক্লড মার্টি‌ন মীর তাকি মীর title after death "Indian Princely States A-J"।  "Full text of "Oudh AndThe East India Company""।  "Rumi Darwaza"।  "Lucknow"। Encyclopædia Britannica। সংগ্রহের তারিখ ২০০৮-০৫-২০।  NIC Website Refer to mapsofindia.com Bara Imambara [১] for details of the Imambara HISTORY OF AWADH (Oudh) a princely State of India by Hameed Akhtar Siddiqui States before 1947 A-J  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Asaf-ud-Dowlah"। ব্রিটিশ বিশ্বকোষ। 2 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 714। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কারক হ্যামেট

কারক হ্যামেট (ইংরেজি: Kirk Lee Hammett) আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন রোলিং স্টোন তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন। মেটালিকা কিল এম অল (১৯৮৩) রাইড দ্যা লাইটেনিং (১৯৮৪) মাস্টার অব পাপেটস (১৯৮৬) ...এ্যান্ড জাস্টিস ফর অল (১৯৮৮) মেটালিকা (১৯৯১) লোড (১৯৯৬) রিলোড (১৯৯৭) সেইন্ট এ্যাঙ্গার (২০০৩) ডেথ ম্যাগনেটিক (২০০৮) হার্ডওয়্যার্ড... টু সেলফ-ডেসট্রাক্ট (২০১৬) Hammett ranked at number 11 on Rolling Stone's 100 Greatest Guitarists of All Time উইকিমিডিয়া কমন্সে কারক হ্যামেট সংক্রান্ত মিডিয়া রয়েছে। ইন্টারনেট মুভি ডেটাবেজে Kirk Hammett (ইংরেজি) Metallica's Gear Encyclopedia Metallica ওয়েব্যাক মেশিনে আর্কাইভকৃত ২৬ জুলাই ২০০৯ তারিখে USA Today article on the documentary Some Kind of Monster Rock 'n' Roll Hall of Fame: Metallica FuseTV
বিরজিস কদর

বিরজিস কদর (হিন্দি: बिरजिस क़द्र ২০ আগস্ট ১৮৪৫– ১৪ আগস্ট ১৮৯৩) ছিলেন ওয়াজেদ আলি শাহর পুত্র এবং আওধের শেষ নবাব। সিপাহী বিদ্রোহের সময় বিরজিস কদর ব্রিটিশদের বিপক্ষে অবস্থান নিয়েছিলেন। ব্রিটিশদের হাত থেকে বাঁচার জন্য বিরজিস কদর কাঠমান্ডুতে আশ্রয় নিয়েছিলেন। দামি রত্নের বিনিময়ে জং বাহাদুর রানা তাকে আশ্রয় দেন। কলকাতা ফেরার পূর্বে ইনি ১৮ বছর কাঠমান্ডুতে ছিলেন। তিনি একজন কবিও ছিলেন। কাঠমান্ডুতে তিনি অনেক তারাহি মাহফিল ই মুশাইরা বা কবিতা আসরের আয়োজন করেছেন। তৎকালীন লেখক খাজা নাইমউদ্দিন বাদাখশি এসব লিপিবদ্ধ করেছিলেন। ১৯৯৫ সালে অধ্যাপক আবদুর রউফ ও আদিল সরওয়ার নেপালি কাঠমান্ডু থেকে তার মজলিস ই মুশাইরা উদ্ধার করেন এবং তা নেপাল মে উর্দু শাইরি নামে প্রকাশিত হয়। "Indian Princely States A-J"। worldstatesmen.org। সংগ্রহের তারিখ ১৯ জুলাই ২০১৫।  "Indian states before 1947 A-J"। rulers.org। সংগ্রহের তারিখ ১৯ জুলাই ২০১৫।  Royal line of Nawabs of Oudh National Informatics Centre, Lucknow - Rulers of Awadh NAWABS OF OUDH & THEIR SECULARISM - Dr. B. S. Saxena HISTORY OF AWADH (Oudh) a princely State of India by Hameed Akhtar Siddiqui
পাঞ্জাবি ঘাঘরা

পাঞ্জাবী ঘাঘরা একপ্রকারের পোশাক, যা ভারত ও পাকিস্তানের পাঞ্জাব অঞ্চলের নারীরা পরিধান করে থাকে। ঘাগরার নিচে সুথান অথবা সালোয়ার পরিধান করা, পাঞ্জাবের ঐতিহ্য। লাহোর এবং পূর্ব পাঞ্জাবে শুধুমাত্র বাইরে যাওয়ার জন্য সুথান অথবা সালোয়ার ব্যবহার করা হত, অথবা কিছু ক্ষেত্রে অন্য গ্রামে যাওয়ার সময় কুর্তা অথবা কুর্তির বদলে চোলি পরিধান করার চল ছিল। প্রথম সন্তানের বিয়ে না হওয়া অবধি পাঞ্জাবী মহিলাদের বৃদ্ধ বয়স পর্যন্ত ঘাগরার নিচে সুথান অথবা সালোয়ার পরার চল ছিল। উৎসব এবং শ্রাদ্ধবাড়িতে ঘাগরা পরে যাওয়ার রীতি ছিল। বর্তমানে বৃদ্ধা মহিলারা এখনও এই পোশাক ব্যবহার করেন এবং বিশেষ অনুষ্ঠানে পরিধান করেন। ইংল্যান্ডে বসবাসকারী বৃদ্ধা পাঞ্জাবী মহিলারা এই ঘাগরার নিচে সালোয়ার অথবা সুথান পরার কথা স্মরণ করতে পারেন। ১৯৬০ সালে এই পাঞ্জাবী ঘাগরা ব্যবহারের ব্যাপী ছিল পশ্চিম এবং পূর্ব পাঞ্জাবের বিভিন্ন অঞ্চল জুড়ে। কিন্তু পরবর্তীকালে, পাঞ্জাবী ঘাগরা তার কৌলিন্য হারিয়ে ফেলে এবং পাঞ্জাবী সালোয়ার সুট জনপ্রিয় হয়ে ওঠে। পূর্ব পাঞ্জাবের কিছু গ্রামাঞ্চলে অন্তোষ্টিক্রিয়াকর্ম উপলক্ষ্যে, পাঞ্জাবী ঘাগরার প্রচলন এখনো আছে। হরিয়ানা, হিমাচল প্রদেশ এবং পশ্চিম পাঞ্জাবের কিছু অংশে এখনো ঘাগরার ব্যবহার দেখা যায়। লেহেঙ্গা হল ঘাগরার রকমফের এবং ১৮৭৮সালের তথ্য অনুযায়ী এটি তৈরী করা হয় ঘাগরার থেকে উৎকৃষ্ট দ্রব্য দিয়ে। শহরতলি অঞ্চলে লেহেঙ্গা জনপ্রিয় ছিল এবং পাঞ্জাবী কনেরা এই লেহেঙ্গা বিয়েতে ব্যবহার করেন। ছোট ঝুলের ঘাগরাকে ঘাগরী বলা হয়, যা ঘাগরার মতো পা এর গোড়ালি অবধি লম্বা নয়। এই ঘাগরীর প্রচলন ছিল হরিয়ানা এবং হিমাচল প্রদেশের বিভিন্ন অঞ্চলে, কিন্তু ১৯৬০ সালের সময়কাল থেকে এই পোশাকটি জনপ্রিয়তা লঘু হতে থাকে। পাঞ্জাবে এখনো এই পোশাকের প্রচলন আছে তবে অন্তরমহলে। লুয়ানচারি হল এক ধরনের পোশাক, যাতে উপরের চোলি এবং নিচের লেহেঙ্গা অংশটি একসাথেই সেলাই করা থাকে। এই ধরনের ঐতিহ্যবাহী পোশাক হিমাচল প্রদেশের গাড্ডিরা ব্যবহার করেন। Sir Walker, George Casson (2006) Gazetteer of the Lahore District, 1893-94 [১] Sidhu Brard, Gurnam Singh (2007) East of Indus: My Memories of Old Punjab [২] Final report on the revision of settlement, 1878-83, of the Ludhiána district in the Panjáb .. [৩] Sir George Casson Walker (2006) Gazetteer of the Lahore District, 1893-94 [৪] Sir Wilson, James (1884) Final Report on the Revision of Settlement of the Sirsá District in the Punjáb [৫] Punjab District Gazetteers: Rupnagar 1987 Rait, S.K. (2005) Sikh Women in England: Their Religious and Cultural Beliefs and Social Practices [৬] Mohinder Singh Randhawa. (1960) Punjab: Itihas, Kala, Sahit, te Sabiachar aad.Bhasha Vibhag, Punjab, Patiala. Walter L. Slocum, Jamila Akhtar, Abrar Fatima Sahi (1960) Village life in Lahore District: a study of selected sociological aspects [৭] Alop Ho Reha Punjabi Virsa Harkesh Singh Kehal Sr.Bimcy, Sr.Sisily, Charlotte (2005) Spotlight Social Studies 3 C. A. Roe and W. E. Purser. Report on the revised land revenue settlement of the Montgomery District in the Mooltan Division of the Punjab (1878) [৮] Textiles, Costumes, and Ornaments of the Western Himalaya - Omacanda Hāṇḍā - Google Books। Books.google.co.in। সংগ্রহের তারিখ ২০১৩-১০-২৫।
লিবার্টি লিডিং দ্যা পিপল

লিবার্টি লিডিং দ্যা পিপল (ইংরেজি:Liberty Leading the People; ফরাসী: La Liberté guidant le peuple) ১৮৩০ সালে শিল্পী ওজেন দ্যলাক্রোয়া এর তেল রং-এ আঁকা একটি বিশ্বখ্যাত চিত্রকর্ম যা সর্বকালের সেরা চিত্রকর্মগুলোর একটি। তৎকালীন সময়কালে স্পেনের স্বাধীনতা যুদ্ধের উপর ভিত্তি করে চিত্রটি অঙ্কিত। একহাতে পতাকা অন্য হাতে অস্ত্রসহ সামনে ধাবমান অর্ধনগ্ন নারী যাকে বিজয় ও স্বাধীনতার প্রতীক হিসাবে উপস্থাপন করা হয়েছে। ছবির নিচের অংশে বিক্ষিপ্তভাবে ছড়িয়ে আছে মৃত সৈনিকের দেহাবশেষ। Dorbani, Malika Bouabdellah। "July 28: Liberty Leading the People"। Louvre। Musée du Louvre। সংগ্রহের তারিখ ১৪ মে ২০১৫।  প্রবেশদ্বার:  চিত্রকর্ম
আটচালা

আটচালা হল বঙ্গের মন্দির স্থাপত্যের একটি শৈলী। এটি চতুর্মুখী চারচালা মন্দির স্থাপত্যশৈলীর অনুরূপ। তবে এক্ষেত্রে মূল মন্দিরের উপরিভাগে মূল মন্দিরের একটি ক্ষুদ্রায়তন অণুকৃতি থাকে। আটচালা স্থাপত্যশৈলীটির একাধিক রূপান্তর লক্ষ্য করা যায়। আটচালা মন্দির আঠারো ও উনিশ শতকে বাংলায়, বিশেষ করে হুগলি ও হাওড়া জেলার নির্মাণশিল্পী ও পৃষ্ঠপোষকদের মধ্যে জনপ্রিয় হয়ে ওঠে। এই ধারার মন্দির চারচালা মন্দিরেরই অনুরূপ, তবে তার সঙ্গে একটি অতিরিক্ত ক্ষুদ্রাকৃতির ছাদের গঠন জোড়া দিয়ে মন্দিরের উচ্চতা বৃদ্ধি করা হয়। বৃহত্তর আটচালা মন্দিরে সাধারণত তিনটি প্রবেশদ্বার থাকে। আঠারো শতকে নির্মিত নালন্দায় অবস্থিত রামেশ্বরী মন্দিরের বাইরের দু-পাশের দেওয়াল পোড়ামাটির ফলক দ্বারা অলংকৃত এবং এতে রয়েছে পাঁচটি প্রবেশদ্বার। এছাড়াও আটচালা মন্দিরের অন্যান্য উৎকৃষ্ট দৃষ্টান্ত রয়েছে যশোরের গুঞ্জনাথ শিব মন্দির (১৭৪০), বাগেরহাটের জোড় শিব মন্দির (১৮ শতক) কুমিল্লার চান্দিনার শিব মন্দির (১৯ শতক) প্রভৃতি। জোড়বাংলা চারচালা দোচালা উইকিমিডিয়া কমন্সে আটচালা মন্দির সংক্রান্ত মিডিয়া রয়েছে। Amit Guha, Classification of Terracotta Temples, ৩১ জানুয়ারি ২০১৬ তারিখে মূল থেকে আর্কাইভ করা, সংগ্রহের তারিখ ২০ জানুয়ারি ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)